
Adresa: B-dul C.D. Loga, nr. 1, Timișoara,  cod postal 300030, Telefon: + 40 0256 408 310

RAPORT DE SPECIALITATE
privind pronunțarea Consiliului Local al Municipiului Timișoara asupra oportunității includerii terenului înscris în CF 416867 Timișoara, în PUZ - ,,Reabilitare, reamenajare și extindere Cazarmă”
Având în vedere Referatul de aprobare cu nr.TMI2023-003929/20.07.2023 al Primarului Municipiului Timișoara și proiectul de hotărâre privind pronunțarea Consiliului Local al Municipiului Timișoara asupra oportunității includerii terenului înscris în CF 416867 Timișoara, în PUZ - ,,Reabilitare, reamenajare și extindere Cazarmă”, facem următoarele precizări:
Imobilul înscris în CF 416876 Timișoara, având nr.cadastral 416867 în suprafață de 6.543 mp, situat în Piața Mărăști, se află în proprietatea Primăriei Municipiului Timișoara și are categoria de folosință drum. Prin adresa înregistrată cu numărul MTM2023-009445/21.06.2023 la Biroul Clădiri Terenuri din cadrul Direcției Patrimoniu, SC CEREALCOM TIMIȘ SA a solicitat pronunțarea Consiliului Local al Municipiului Timișoara asupra oportunității includerii terenului anterior menționat, în PUZ - ,,Reabilitare, reamenajare și extindere Cazarmă”, deoarece este alipit pe latura de sud cu imobilul înscris în CF 449773 Timișoara, aflat în proprietatea societății comerciale.

Conform Avizului de oportunitate nr.29/22.08.2022 al Arhitectului Șef, teritoriul care urmează să fie studiat prin PUZ este terenul deținut de beneficiar și întreaga suprafață situată în interiorul Inelului II de circulație conform Planului de Mobilitate Urbană Durabilă pentru polul de creștere Timișoara, aprobat prin HCLMT 322/2020 privind actualizarea Planului de Mobilitate Urbană Durabilă pentru Polul de Creștere Timișoara.
Construcțiile ce vor fi edificate de către SC CEREALCOM TIMIȘ SA, inițiatorul PUZ - ,,Reabilitare, reamenajare și extindere Cazarmă”, pe terenul înscris în CF 416867 Timișoara aflat în proprietatea Primăriei Municipiului Timișoara, vor fi realizate de către investitor pe cheltuiala sa, în numele și pentru Municipiul Timișoara. Viitoarele construcții care vor afecta imobilul înscris în CF 416867 Timișoara vor fi de uz public și proprietatea publică a Municipiului Timișoara.

Având în vedere cele expuse mai sus apreciem că:

Proiectul de hotărâre privind pronunțarea Consiliului Local al Municipiului Timișoara asupra oportunității includerii terenului înscris în CF 416867 Timișoara, în PUZ - ,,Reabilitare, reamenajare și extindere Cazarmă”, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara.

